Гран-пры атрымала “Культура”! 4 мая, напярэдадні Дня друку, у Нацыянальным выставачным комплексе “БелЭКСПА” адкрылася XIV Міжнародная выстаўка “СМІ ў Беларусі” і Міжнародны спецыялізаваны салон “Кантэнт і камунікацыі”. Ва ўрачыстай цырымоніі прынялі ўдзел памочнік Прэзідэнта Рэспублікі Беларусь, начальнік Галоўнага ідэалагічнага ўпраўлення Адміністрацыі Прэзідэнта Рэспублікі Беларусь Усевалад Янчэўскі, які зачытаў прывітальны адрас ад Кіраўніка дзяржавы Аляксандра Лукашэнкі гасцям і ўдзельнікам форуму, міністр інфармацыі краіны Алег Праляскоўскі, міністр культуры Рэспублікі Беларусь Павел Латушка, намеснік Дзяржаўнага сакратара — член Пастаяннага камітэта Саюзнай дзяржавы Сяргей Шухно, кіраўнікі вядучых друкаваных і электронных СМІ, ветэраны Вялікай Айчыннай вайны.